Lahn

Lahn er en stor elv i Tyskland. Kilden er i fjellkjeden Rothaargebirge i Nordrhein-Westfalen; men i denne delstaten blir ikke Lahn lenge. Snart passerer den grensen og flyter videre gjennom delstatene Hessen og Rheinland-Pfalz, og er en viktig sideelv til Rhinen fra øst. 

 Geografi 
Omtrent fra den gamle universitetsbyen Marburg danner Lahn en naturlig grense mellom fjellkjedene Westerwald og Vogelsberg og fra Wetzlar til utløpet ved Lahnstein skiller elva  Westerwald og Taunus.

Ved den gamle byen Limburg an der Lahn flyter Lahn gjennom en fruktbar elveslette, Limburg-elvesletta (das Limburger Becken). Like etter når elva den maleriske Lahn-dalen som begynner i Diez og går til utløpet ved Lahnstein.

 Byene langs elva 
De største og mest kjente byene ved Lahn er:
 I Nordrhein-Westfalen: Bad Laasphe.
 I Hessen: Biedenkopf, Marburg, Gießen, Wetzlar, Weilburg, Limburg.
 I Rheinland-Pfalz: Diez, Nassau, Bad Ems og Lahnstein.

 «Det står et vertshus ved Lahn» 
En folkevise forteller om et gammelt vertshus ved Lahn, hvor reisende stanset og møtte den vakre datteren til vertinnen. Det finnes tre gamle vertshus ved Lahn som hevder å være det vertshuset som det blir sunget om: Ett i Marburg, ett i landsbyen Dausenau ved Bad Ems og ett i Lahnstein.

Se: «Es steht ein Wirtshaus an der Lahn».

 Referanser 

 Eksterne lenker 


Kategori:Elver i Nordrhein-Westfalen
Kategori:Elver i Hessen
Kategori:Landkreis Marburg-Biedenkopf
Kategori:Landkreis Gießen
Kategori:Lahn-Dill-Kreis
Kategori:Landkreis Limburg-Weilburg
Kategori:Elver i Rheinland-Pfalz
Kategori:Rhinens vassdragsområde